== Karriere ==
=== 1992 – 2003 ===
[[Fil:Betty Nansen Teatret.jpg|thumb|right|300px|Betty Nansen Teatret, hvor Iben Hjejle havde sin første teaterrolle i 1995.]]
Hjejle blev afvist af teaterskolerne i [[Aarhus]] og [[Odense]], men blev i 1992 optaget på [[Statens Scenekunstskole|Statens Teaterskole]] i København og afsluttede uddannelsen i 1996. I 1995 debuterede hun i den store kvindelige hovedrolle som Gretchen i Goethes "Faust" på [[Betty Nansen Teatret]]. Sidenhen har hun også haft roller på [[Det Kongelige Teater]], [[Det Danske Teater]] og på [[Østre Gasværk Teater|Østre Gasværk]], blandt andet i titelrollen som "Donna Juanna" i 1999.<ref>[http://www.danskefilm.dk/ Iben Hjejle], hentet fra [[Danskefilm.dk]]</ref> Hun filmdebuterede i 1992 i [[novellefilm]]en ''Nøgen'', men hendes egentlige filmrolle var i [[Niels Arden Oplev]]s Aalborg-krimi ''[[Portland (film)|Portland]]'' i 1996, som dog ikke blev en succes og kun endte med at sælge 6.495 biografbilletter.<ref>[http://www.dst.dk/da/Statistik/emner/film-og-medier/biografer-og-film BIOGRAFER OG FILM], [[Danmarks Statistik]]</ref> Hendes gennembrud var i [[Dogme95|dogmefilmen]] ''[[Mifunes sidste sang]]'' i 1999, hvor hun spillede luksusluderen Liva på flugt fra en telefonchikanerende psykopat. Denne rolle indbragte hendes kritikerros – blandt andet "Hædrende Omtale" ved [[filmfestivalen i Berlin]] og en [[Bodilprisen|Bodilpris]] for bedste kvindelige hovedrolle. Det var også ved filmfestivalen i Berlin, at Hjejle fik rollen som Laura i [[Stephen Frears]]' comedy-drama ''[[High Fidelity (film)|High Fidelity]]'' – dette skete efter at Frears havde set ''Mifunes sidste sang'' og var så begejstret over Hjejles præstation i filmen, at han tilbød hende rollen.<ref name=autogeneret1 />
Levende_personer Kunst